เรื่องร้องเรียน (ถนน,เสนอแนะ,ความปลอดภัย,ป้าย) วันที่ 2022-12-16 16:03:55 — แขวงบางกะปิ เขตห้วยขวาง กรุงเทพมหานคร
ขอเสนอให้ ติดตั้งป้ายแนะนำเส้นทางสีเขียวชนิดเหนือถนน บนถนนพระราม 9 ฝั่งขาเข้า ช่วงแยกเข้าถนนจตุรทิศ หน้าคอนโด “ไอเฮ้าส์ พระราม 9 – เอกมัย” โดยมีการแยกรถ ดังนี้
- แยกเบี่ยงทางซ้าย สำหรับรถที่จะไปใช้ถนนจตุรทิศ มุ่งหน้าไปศรีอยุธยา และ มุ่งหน้าแยกมารยาทดี เพื่อขึ้นทางด่วนพิเศษศรีรัช ที่ด่านอโศก
 - แยกตรงไป สำหรับรถที่ใช้ถนนพระราม 9 มุ่งหน้าสี่แยก อ.ส.ม.ท. และแยกพระราม 9
ปัจจุบันบริเวณทางแยกรูปตัววายในจุดดังกล่าว ยังไม่มีการติดตั้งป้ายแนะนำเส้นทางใดๆ ว่าทางซ้าย เบี่ยงไปถนนเส้นไหน? ถ้าตรงไป จะไปไหน? ทำให้รถที่ไม่คุ้นเคยเส้นทาง หลงเส้นทาง หรือ บางคันเบรกรถกะทันหัน หรือ เปลี่ยนช่องทางกะทันหัน ซึ่งอาจทำให้เกิดอุบัติเหตุรถชนท้ายขึ้นได้ จึงขอเสนอแนะมีการติดตั้งป้ายแนะนำเส้นทางสีเขียวขนาดใหญ่ ชนิดเหนือถนน (Over Head) เสาสูง (ตามภาพประกอบที่แนบมา)